Walmart
Wal-Mart Stores, Inc. – didžiausias JAV mažmeninės prekybos tinklas pasaulyje. Ši bendrovė yra ir stambiausia įmonė pasaulyje pagal gautas pajamas. „WalMart“ taip pat yra ir didžiausias darbdavys JAV bei Meksikoje. „WalMart“ Bendrovę 1962 m. įkūrė Semas Voltonas. „Wal-Mart“ centrai yra sukurti pagal europietiškų didžiųjų prekybos centrų modelį. Tai tradicinio prekybos centro ir itin didelės mažų kainų parduotuvės derinys, užimantis milžiniškus plotus. „WalMart“ valdo 11 503 parduotuves 27 pasaulio šalių. Pajamos iš bendrovės prekybos veiklos 2019 metais sudarė 514,4 mlrd. JAV dolerių.